
A Tutte polinom egy alternatív megközelítése

A dolgozatban minden $H$ páros gráfhoz definiálunk egy $\widetilde{T}_H(x,y)$ kétváltozós polinomot, amit a $H$ permutációs Tutte-polinomjának fogunk nevezni. Erre teljesül, hogy tetszőleges $G$ gráf esetén, $G$-nek a hagyományos értelemben vett Tutte-polinomja előáll $T_G(x,y) = \sum_{i=1}^k \widetilde{T}_{H_i}(x,y)$ alakban, valamely $G$-ből kapott $H_1,\dots ,H_k$ páros gráfok esetén. Ki fog derülni, hogy a $\widetilde{T}_H(x,y)$ és $T_G(x,y)$ polinomok sok szempontból nagyon hasonlóan viselkednek. Ennek köszönhetően $\widetilde{T}_H(x,y)$ rendkívül hasznos eszköznek bizonyul a hagyományos Tutte-polinommal kapcsolatos kérdések vizsgálatában.
Ezt több példán keresztül is demonstráljuk. Többek között adunk egy új bizonyítást a Jackson-egyenlőtlenségre, ami szerint
$$T_G(3,0)T_G(0,3)\geq T_G(1,1)^2$$
minden elvágóél; és hurokélmentes $G$ gráfra, felhasználva, hogy
$$\widetilde{T}_H(3,0)\widetilde{T}_H(0,3)\geq \widetilde{T}_H(1,1)^2$$
teljesül minden olyan $H$ páros gráfra, amely nem tartalmaz izolált csúcsot.
Továbbá, kiterjesztjük Brylawski egy híres tételét a Tutte-polinom együtthatóiról, és adunk rá egy új, egyszerű bizonyítást.



